Martin Hornseth

Martin Hornseth (født 24. juni 1863 i Øvre Rendal, død 10. januar 1940 i Øvre Rendal) var en gårdbruker, skogeier, tømmerbetinger for Borregaard i vel 30 år, og lokalpolitiker for Høyre som var ordfører i Øvre Rendal 1914-1919.

Han var gårdbruker på gården Gammelstu Bergset, som var konas barndomshjem. Han kjøpte gården i 1896 av enka etter den forrige brukeren, svogeren Ola, og overlot gården til sønnen Lidvin i 1919. Han var medlem av byggekomiteen for Øvre Rendal meieri som åpnet i 1907, medlem av komiteen for restaurering av Øvre Rendal kirke, og styremedlem i Øvre Rendal sparebank.

Referanser 

Høyre-ordførere i Hedmark
Ordførere i Rendalen